റെക്കോര്ഡ് നേട്ടവുമായി ഇന്ത്യ കൊറോണയ്ക്കെതിരായുള്ള പോരാട്ടത്തില് 50 കോടി കുത്തിവെപ്പുകള് എടുത്ത് രാജ്യം ഡല്ഹി : കൊറോണയ്ക്കെതിരായുള്ള പോരാട്ടത്തില് 50 കോടി കുത്തിവെപ്പുകള് എന്ന നാഴികക്കല്ല് പിന്നിട്ട് ഇന്ത്യ. ഇന്ന് വൈകീട്ടോടെയാണ് രാജ്യം ഈ റെക്കോര്ഡ് നേട്ടം കൈവരിച്ചത്. കേന്ദ്ര ആരോഗ്യമന്ത്രി മാന്സുഖ് മാണ്ഡവ്യയാണ് ഇക്കാര്യം അറിയിച്ചത്. കൊറോണയ്ക്കെതിരായുള്ള പോരാട്ടത്തില് ഒന്നിച്ച് നിന്ന ജനങ്ങള്ക്കും അതിന് നേതൃത്വം നല്കിയ ആരോഗ്യ പ്രവര്ത്തകര്ക്കും മുന്നണി പോരാളികള്ക്കും കേന്ദ്ര മന്ത്രി നന്ദി അറിയിച്ചു. 2021 ജനുവരി 16 ന് ആരംഭിച്ച വാക്സിനേഷന് ക്യാമ്ബെയിനിലൂടെ ഇതുവരെ 11 കോടിയോളം ജനങ്ങള് വാക്സിന് സ്വീകരിച്ചു കഴിഞ്ഞു. നിരവധി സംസ്ഥാനങ്ങളിലെ പല ജില്ലകളിലും നൂറ് ശതമാനം വാക്സിനേഷന് നടന്നിട്ടുണ്ട്. കൊവാക്സിന്, കൊവിഷീല്ഡ്, സ്പുടനിക് v , മോഡേണ എന്നീ കൊറോണ പ്രതിരോധ വാക്സിനുകള്ക്കാണ് രാജ്യത്ത് അടിയന്തിര ഉപയോഗത്തിന് അനുമതി നല്കിയിരിക്കുന്നത്. 18 വയസിന് മുകളില് പ്രായമുള്ളവര്ക്ക് കേന്ദ്രം സൗജന്യമായി വാക്സിന് നല്കാന് ആരംഭിച്ചതോടെ വാക്സിനേഷന് വേഗത്തിലാവുകയായിരുന്നു. ഈ ഡിസംബറോടെ രാജ്യത്തെ പകുതിയിലധികം ആളുകള്ക്ക് വാക്സിന് നല്കാന് സാധിക്കും എന്നാണ് വിലയിരുത്തല്.